ખરતાં વાળની ફરિયાદ સૌંદર્ય સબંધિત ફરિયાદમાં સૌથી વધુ જોવા મળતી ફરિયાદ છે. સૌંદર્ય તરફ જાગ્રત હોય તેવા યુવક-યુવતીઓ જ નહીં, પરંતુ વાળ ખરવાની સમસ્યાના ભોગ નાના બાળકો-બાળકીઓ અને પ્રોઢ સ્ત્રીઓ પણ બનતા હોય છે. વાળ ખરવાથી વાળનો જથ્થો ઓછો થઇ જાય છે. કપાળમાં સામેની તરફથી વાળ ઓછા થઇ જવાથી ચહેરો બીમાર અને નિસ્તેજ દેખાય છે. પુરુષોમાં આનુવંશિક કારણને લઈને કપાળમાં લમણાની બંને બાજુથી હેરલાઇન પાછળ ખસવી, વાળનો જથ્થો ઓછો થતો જવો એ સામાન્ય ગણાય. પરંતુ આવી જ બાલ્ડનેસ પેટર્ન યુવતીઓ, કિશોરો કે નવયુવાનોમાં થવા લાગે તો તે ચોક્કસ શારીરિક સમસ્યા સૂચક છે.